Helvig
Helvig var en dansk dronning. Hun var datter af hertug Erik 2. Valdemarsen. I 1340 blev hun gift med Valdemar 4. Atterdag.
Helvigs ægteskab med Valdemar var en del af det komplicerede magtspil omkring hans indsættelse som konge i Danmark. Hun fødte ham børnene Christoffer, Ingeborg og Margrete (1.), men spillede ikke nogen større politisk rolle. Helvig døde og blev begravet i Esrum Kloster, og Margrete fik i 1377 pavelig tilladelse til at flytte moderens lig til Sorø. Overflytningen kom imidlertid aldrig i stand.